open-index/open-wikipedia-markdown huggingface dataset:
Robert Bruce (betsjuttingsside)

"**Robert Bruce**", "**Robert de Bruce**", "**Robert fan Bruce**", "**Robert Brus**", "**Robert de Brus**" of "**Robert fan Brus**" hawwe yn de Wikipedy ferskate betsjuttings:

* Robert I fan Skotlân (1274-1329), kening fan Skotlân, foar syn troansbestiging bekend as Robert de Bruce of Robert the Bruce, dy't in krúsjale rol spile yn 'e Midsiuwske skiednis fan Skotlân

## Oare persoanen
### Adel
*Robert fan Bruce, 1e hear fan Annandale (±1078-1138), foarfaar fan Robert I fan Skotlân
*Robert fan Bruce, 2e hear fan Annandale († ± 1189 of yn 1194), foarfaar fan Robert I fan Skotlân
*Robert III fan Bruce, âldste soan fan 'e 2e hear, stoar earder as syn heit
*Robert fan Bruce, 4e hear fan Annandale (±1195-1226), oerpake fan Robert I fan Skotlân, troude mei Isabella, in dochter fan kening David I fan Skotlân
*Robert fan Bruce, 5e hear fan Annandale (±1210-1295), pake fan Robert I fan Skotlân
*Robert fan Bruce, 6e hear fan Annandale (1253-1304), heit fan Robert I fan Skotlân
*Robert fan Bruce, hear fan Liddesdale (†1332), in oerwûne soan fan Robert I fan Skotlân
*Robert Bruce, 2e baron fan Clackmannan (†1403), Skotsk ealman
*Robert Bruce, 3e baron fan Clackmannan (†1436), Skotsk ealman
*Robert Bruce, 1e greve fan Ailesbury (1626-1685), Ingelsk politikus

### Akteurs & muzikanten
*Robert C. Bruce (1914-2003), Amerikaansk stimakteur
*Robert Bruce (komponist) (b. 1962), Kanadeesk komponist
*Robert Bruce (rapper) (b. 1970), Amerikaansk rapper

### Keaplju
*Robert Bruce (keapman) (1715-17??), Skotsk aventoersman en keapman
*Robert Bruce (teeplanter) (†1824), Skotsk pionier op it mêd fan it ferbouwen fan tee yn Assam

### Militêren
*Robert Bruce (1668-1720), Russysk generaal fan Skotsk komôf
*Robert Bruce (1813-1862), Britsk legerofsier
*Robert Bruce (†1891), Britsk legerofsier

### Politisy
*Robert Bruce (Nijseelânsk politikus) (1843-1917), Nijseelânsk politikus en natoerbeskermer fan Skotsk komôf
*Robert Preston Bruce (1851-1893), Britsk liberaal politikus
*Robert Randolph Bruce (1861-1942), Kanadeesk politikus, luitenant-gûverneur fan Britsk-Kolumbia
*Robert Bruce (Yukoneesk politikus) (b. 1940), Kanadeesk politikus, foarsitter fan 'e territoriale assimblee fan Yukon

### Sporters
*Robert Bruce (fuotballer) (b. 1895), Skotsk fuotballer
*Bobbie Bruce (1906-1978), Skotsk fuotballer
*Robert Bruce (wrakseler) (1943-2009), Nijseelânsk wrakseler
*Robert Bruce (swimmer) (b. 1969), Australysk swimmer

### Wittenskippers
*Robert A. Bruce (1916-2004), Amerikaansk kardiolooch
*Robert V. Bruce (1923–2008), Amerikaansk histoarikus
*Robert Bruce (skriuwer) (b. 1955), Australysk auteur op it mêd fan paranormaal/parapsychologysk ûndersyk

### Oare persoanen
*Robert Bruce (synoadefoarsitter) (1554-1631), foarsitter fan 'e synoade fan 'e Tsjerke fan Skotlân yn 1588 en 1592
*Robert Bruce fan Kennet (1718-1785), Skotsk abbekaat, rjochtslearde en rjochter
*Robert Bruce (rektor) (1778-1846), earste rektor fan 'e Universiteit fan Pittsburgh, 1819–1935 en 1836–1843

## Oar
*''Robert Bruce'' (opera), in opera út 1846
Boetedwaning

**Boetedwaning** of **boete** is it religieuze begryp fan berou oer jins sûnden, mank geand mei in al of net selsopleine straf foar it bedreaune kwea of de misse set. Immen dy't boete docht, wurdt in **boeteling** nemad. Boetedwaning op it leauwe dat in sûnde (in ferkearde die of in ferkearde gedachte) goedmakke (of fermoedsoene) wurde kin troch dêrfoar in straf te ûndergean. Dit begryp is benammen bekend út it kristendom, dêr't it bekendstiet as penitinsje, en yn 'e Midsiuwen ûnder ynfloed fan Ierske misjonarissen late ta de ynfiering fan it bychtstelsel yn 'e Roomsk-Katolike Tsjerke. Dêrby wie it tinken dat de minske oan God skea berokkene troch de foarskriften fan God te oertrêdzjen; dy skea moast kompensearre wurde, en dêrta moast de skuldige in straf ûndergean om him mei God te fermoedsoenjen.
Boete (jildstraf)

In **boete** of **jildboete** is de betelling fan in jildbedrach dat troch in hegere autoriteit (meastal de oerheid) oan in persoan oplein wurdt by wize fan bestraffing foar in misdriuw of oare wetoertrêding.

De hichte fan in boete kin per saak fêststeld wurde, mar is yn 'e regel yn 't foar bekend. Ornaris binne it lichtere fergripen dy't bestraft wurde mei in jildboete, lykas wyldpisjen of ferkearsoertrêdings (foar te hurd riden, parkearjen dêr't dat net mei, ensfh.). Swierdere fergripen wurde bestraft mei in taakstraf of in finzenisstraf. Ek in kombinaasje fan in jildboete mei in taakstraf en/of in finzenisstraf komt foar

Oer it algemien jildt: wat slimmer it misdriuw, wat heger de boete. Under it Nederlânske strafrjocht kin maksimaal in boete fan €780.000 oplein wurde. Jildboetes kinne troch de rjochter ek ynset wurde om 'e dieder fan in misdriuw te twingen ta finansjele skeafergoeding fan it slachtoffer.
Grace Park

* Grace Park (aktrise) (b. 1974), in Amerikaansk-Kanadeesk aktrise fan Koreaansk komôf
* Grace Park (golfster) (b. 1979), in Súdkoreaansk profesjoneel golfster
Milton (Hebriden)

**Milton** (Skotsk-Gaelysk *Geàrraidh Bhailteas*) is de namme fan in *[https://en.wikipedia.org/wiki/Tacksman tack]*- of pachtpleats op it eilân Súd Uist yn de Bûtenste Hebriden, Skotlân. Op dy pleats waard de  Jakobityske heldinne Flora MacDonald (1722-1790) berne en dêr wenne hja yn har jonkheid.. Dêr stiet no in monumint ta har oantins.

Milton hat ek ruïnes fan saneamde *[https://en.wikipedia.org/wiki/Blackhouse blackhouses]*, dy't neffens archeologysk ûndersyk fan 1790 oant 1830 bewenne west hawwe moatten.
.

## Keppeling om utens
* Ynfo oer Milton, it monumint en twifel oer Milton as berteplak fan Flora MacDonald
Grace Park (aktrise)

**Grace Park** (Los Angeles, 14 maart 1974) is in film- en tillefyzje-aktrise fan etnysk Koreaansk komôf, dy't sawol de Amerikaanske as de Kanadeeske nasjonaliteit hat. Hja begûn har karriêre mei in rol yn 'e Kanadeeske soapsearje *Edgemont*, mar briek troch mei har dûbelrol as Sharon 'Boomer' Valerii en Sharon 'Athena' Agathon yn 'e *[[remake]]* fan 'e science fiction-searje *Battlestar Galactica*. Op 't heden is Park te sjen as resjersjeur Kono Kalakaua yn 'e plysjesearje *Hawaii Five-0*.

## Libben en karriêre
### Jonkheid en oplieding
Park waard yn 1974 berne yn Los Angeles, yn 'e steat Kalifornje. Doe't se 22 moanne âld wie, emigrearren har âlden mei har nei Kanada, dêr't Park grutbrocht waard yn 'e wyk Kerrisdale fan 'e stêd Vancouver. Hja slagge yn 1992 foar har middelbere-skoaleksamen oan 'e Magee Secondary School en studearre neitiid oan 'e Universiteit fan Britsk-Kolumbia, dêr't hja in bachelorstitel yn psychology behelle.

### Aktearkarriêre
Har earste tillefyzjerol hie Park yn 1997 yn in ôflevering fan 'e searje *The Outer Limits*. Mei 25 jier waard se yn 1999 cast yn 'e rol fan Shannon Ng, in learlinge oan 'e middelbere skoalle yn 'e Kanadeeske soapsearje foar jongerein *Edgemont*. Yn dy rol krige hja yn Kanada lanlike bekendheid. Yn 2000 makke Park har filmdebút troch te figurearjen as Aziatyske dûnseresse yn 'e Amerikaanske fjochtsportfilm *Romeo Must Die*. Yn 2003 folge har ynternasjonale trochbraak doe't se de dûbelrol fan Sharon 'Boomer' Valerii en Sharon 'Athena' Agathon taparte krige yn 'e *[[remake]]* fan 'e science fiction-searje *Battlestar Galactica*. Ek yn ferskate ferfolchsearjes en -films en *[[prequel]]s* fertolke se dyselde rollen.

Yn 2007 spile Park yn 'e film *West 32nd*, in misdiedrama tsjin it dekôr fan 'e Koreaanske wyk fan New York. Fan 2008 oant 2009 hie se in fêste rol yn 'e searje *The Cleaner*, en fan 2008 oant 2010 yn 'e searje *The Border*. Fierders wie se yn dy snuorje ek te sjen yn gastrollen yn searjes as *Jake 2.0*, *Andromeda* en *CSI: Crime Scene Investigation*. Yn dy lêste rige spile se in frou yn in minskemannichte op in science fiction-konvinsje, dy't protestearre tsjin it plan om in rouwe *[[remake]]* fan in *[[Star Trek]]*-eftige searje te meitsjen (in nei alle gedachten bewust iroanyske ferwizing nei de rouwe *remake* fan *Battlestar Galactica* dêr't Park sels har trochbraak oan tanke).

Park spile yn 2010 de haadrol fan Eva Kahn yn 'e minysearje *Human Target*. Datselde jiers waard se cast yn 'e fêste rol fan resjersjeur Kono Kalakaua yn 'e *remake* fan 'e plysjesearje *Hawaii Five-0*. Dy searje rint (ein 2015) noch altyd, al wie Park yn seizoen 4 mar in bytsje te sjen om't se yn ferwachting wie.

### Priveelibben
Park troude yn 2004 mei in Phil Kim. Hja krigen yn oktober 2013 in jonkje. Park hat in dûbele nasjonaliteit, en is sadwaande sawol Amerikaanse as Kanadese.

## Keppelings om utens
*  Folsleine filmografy fan Grace Park yn 'e ''Internet Movie Database'' (IMDb)
Boete

* boete (jildstraf), it oplizzen troch in hegere autoriteit fan 'e betelling fan in jildbedrach by wize fan bestraffing
* boete of boetedwaning, al of net selsopleine straf foar bedreaun kwea of in misse set
Speechwriter

In ***speechwriter*** (Ingelsk foar "skriuwer fan taspraken") is immen dy't ynhierd wurdt of oansteld is om taspraken te skriuwen dy't holden wurde sille troch in oare persoan. Sokke *speechwriters* wurde fral brûkt troch in protte hege politisy en oare lju mei in útfierende funksje yn it iepenbier bestjoer of de publike sektor.

It kin wêze dat it skriuwen fan in taspraak it wurk fan ien *speechwriter* is, mar it komt ek foar dat der ferskate *speechwriters* mei-inoar oer ien en deselde taspraak gear geane. Soms skriuwt ek de opdrachtjouwer sels mei, mar meastal is dat net it gefal. Wol hat de opdrachtjouwer altyd in beskate ynbring, fansels oangeande it ûnderwerp fan 'e taspraak, mar oan 'e ein fan it skriuwproses jout hy of sy der ek faak in eigen draai oan op it mêd fan wurdkar en sinsbou.

## Sjoch ek
* ghostwriter

## Keppelings om utens
*List fan ''speechwriters'' yn 'e tsjinst fan Amerikaanske presidinten
Kingsburgh (Skye)

**Kingsburgh** (Skotsk Gaelysk: ***Cinnseaborgh*** is in delsetting mei fersprate buorkerijen, oan de Loch Snizort Beag op it skiereilân Trotternish fan it eilân Skye yn de Skotske Heechlannen. Kingsburgh leit 9 km besuden Uig.

Kingsburgh is ferneamd as plak dêr't Flora MacDonald wenne nei't sy *Bonnie Prince Charlie* holpen hie om nei Frankryk te ûntkommen nei't er ferslein wie yn de Slach by Culloden.
Uig (Skye)

**Uig** (Skotsk-Gaelysk: *Ùige*) is in kustdoarp yn it noarden fan it Skotske eilân Skye (Binnen-Hebriden). It doarp leit yn de *lieutenancy* Ross en Cromarty yn de *council area* Highland.

Ut Uig wei geane fearboaten nei Tarbert op Harris en nei Lochmaddy op Noard-Uist

Oan de súdeastside fan de baai Uig Bay ligt de Uigtoer, in folly boud troch grûnbesitter kaptein Fraser.
Amnesty

**Amnesty** (fan it Grykske ἀμνηστία, *amnestia*, "ferjiteftichheid") is de kwytskelding fan skuld, ferliend troch de oerheid oan in persoan of in groep of klasse fan persoanen dy't al feroardiele is/binne foar in misdriuw of dêr noch foar berjochte wurde moatte. Meastal giet it by in offisjele foarm fan amnesty om lju dy't har skuldich makke hawwe oan politike misdriuwen (bgl. ferrie of dielname oan in opstân).

In amnesty is mear as graasje, mei't graasje inkeld de bestraffing stilleit, wylst in amnesty eltse wetlike oantins oan it misdriuw útwisket. Dus mei oare wurden: immen dy't ûnder graasje falt, wurdt net bestraft foar in misdriuw dêr't hy of sy skuldich oan is, mar immen dy't amnesty krigen hat, kriget net allinnich gjin straf, mar hat foar de wet nea wat misdien.

In amnesty wurdt op in beskaat mêd soms absolút ôfkundige, mar meastal wurde der ferskate spesifikaasjes oan tafoege, dy't faak guon lju fan 'e amnesty útslute. In goed foarbyld dêrfan wurdt foarme troch it âldste bekende gefal fan amnesty, dat generaal Trasybulus yn 403 f.Kr. ôfkundige doe't yn it âlde Atene fannijs de demokrasy ynfierd wie, nei de ôfsetting fan 'e diktatoriale Oligargy fan de Tritich. By dy amnesty waard nammentlik spesifyk oanjûn dat de tritich tirannen sels (en ferskate oaren) fan 'e regeling útsletten wiene.

## Foarbylden
In pear ferneamde gefallen fan amnesty wiene:
* de amnesty dy't yn 1660 yn Ingelân, Skotlân en Ierlân ôfkundige waard nei de Restauraasje fan it Hûs Stuart, foar lju dy't offisjele funksjes beklaaid hiene ûnder de Ingelske Republyk (hjirfan wiene útsletten dyjingen dy't in rol spile hiene by de eksekúsje fan kening Karel I yn 1649);
* de amnesty dy't yn 1747 yn Grut-Brittanje ôfkundige waard foar de dielnimmers oan 'e Jakobityske Opstân fan 1745 (hjirfan wiene útsletten de leden fan it ferballe Hûs Stuart en ferskate hege jakobiten dy't krektlyk yn ballingskip libben);
* de amnesty dy't yn 1815 troch de Frânske keizer Napoleon ôfkundige waard ûnder syn Hûndert Dagen, nei syn weromkear út ballingskip op Elba (hjirfan wiene útsletten de minister fan Bûtenlânske Saken Talleyrand en tolve oare foaroansteande persoanen);
* de amnesty dy't yn 1867 ôfkundige waard troch keizer Frâns Joazef I fan Eastenryk foar de dielnimmers oan 'e Hongaarske Opstân fan 1848;
* de amnesty dy't nei de Amerikaanske Boargeroarloch troch presidint Andrew Johnson ôfkundige waard foar al dyjingen dy't oan 'e kant fan 'e Konfederearre Steaten fan Amearika fochten hiene;
* de *Immigration Reform and Control Act* fan 1986, wêrmei't de Amerikaanske presidint Ronald Reagan amnesty joech oan sa'n 3 miljoen yllegalen.
Fûgelfaai

**Fûgelfaai** is in histoaryske term yn it strafrjocht, dy't oanjout dat immen by wize fan bestraffing foar halsmisdriuwen alle rjochten ôfnommen wiene. Dat woe sizze dat it in elk frijstie om him (of har) te deadzjen of lykfolwat oan te dwaan. It gie by sokke fûgelfaaiferklearrings altyd om feroardielings by ferstek, om't de ferklage net foar it gerjocht ferskynd wie en der dus gjin direkte straffen oplein wurde koene. It wurd 'fûgelfaai' ferwiisd nei de iesitende fûgels dy't op galgefjilden taholden; "faai" betsjut "yn gefaar" of "yn noed"; dus in fûgelfaaie wie immen dy't konstant oan it gefaar bleatstie om ies foar de fûgels te wurden.

Fûgelfaaien wiene alle boargerlike en publike rjochten ûntnomd. Dat betsjutte û.m. dat se gjin nasjonaliteit mear hiene en foar de wet ek gjin besittings mear hawwe koene. Faak waard der troch de oerheid ek noch in beleanning útlove foar de dea of fangst fan in fûgelfaaie. Yn it spraakgebrûk hie sa'nent dan 'in priis op syn holle'. Yn prinsipe wiene fûgelfaaien dus bûten de wet pleatst, wat de Ingelske oantsjutting *outlaw* ferklearret (*out* is "bûten" en *law* is "wet"), dat tsjintwurdich lykwols ek wol as synonym mei 'misdiediger' brûkt wurdt. 

Histoarysk is term 'fûgelfaai' yn it kollektyf oantinken fral mei de Midsiuwen en it Wylde Westen ferbûn. Ferneamde fûgelfaaien wiene de Ingelske Midsiuwske folksheld Robin Hood (fûgelfaai ferklearre troch kening Jan sûnder Lân); tsjerkeherfoarmer Marten Luther (yn 1521 yn 'e ban dien troch keizer Karel V); de Nederlânske opstanneling Willem fan Oranje (yn 1580 yn 'e ban dien troch de Spaanske kening Filips II); en ferskate banditen út it Wylde Westen, lykas Billy the Kid, Jesse James en de Dalton-binde. In gefal út 'e moderne tiid wie de skriuwer Salman Rushdie, tsjin wa't yn 1989 in fatwa (religieus fûnis) útsprutsen waard troch de Iraanske ayatolla Rûholla Chomeini (mei as gefolch dat er yn 'e praktyk ta fûgelfaaie makke waard).
Opstân

In **opstân** of **rebûlje** is in wegering om hearrich te wêzen oan 'e fêstige oarder. Soks kin in hiel skala oan foarmen oannimme, dy't der lykwols allegear op rjochte binne om in beskaat gesach (lykas in regear, presidint, monargy, finansjeel ynstitút of baas) te ferneatigjen of oer te nimmen. De metoaden dêrta kinne freedsum wêze, lykas boargerlike oerhearrigens, boargerlik ferset en ferset sûnder geweld, mar se kinne ek gewelddiedige foarmen oannimme, lykas sabotaazje, terrorisme of guerrilla-oarloch. Persoanen dy't dielnimme oan in opstân wurde **opstannelingen** of **rebellen** neamd. In pleatslike opstân wurdt ek wol oantsjut as in **opskuor**, wylst in grutskalige opstân faak in oarloch neamd wurdt. Fierders is in **muiterij** in opstân op in skip of yn it leger.

## Foarbylden
Yn 'e minsklike skiednis hawwe der withoefolle opstannen west, faak fan legere maatskiplike klassen tsjin 'e hegerein, lykas slave-opstannen en boere-opstannen. Yn súdwestlik Frankryk diene har bgl. tusken 1590 en 1715 mear as 450 boere-opstannen foar. Guon fan 'e meast ferneamde opstannen út 'e skiednis wiene:
* de Tredde Slave-oarloch (73-71 f.Kr.), in opstân fan slaven ûnder lieding fan Spartakus tsjin it Romeinske Ryk; 
* de Nederlânske Opstân (1568-1581), fan 'e Republyk fan de Feriene Nederlannen tsjin it Spaanske bewâld;
* de Jakobityske Opstân fan 1745, fan 'e Skotske jakobiten tsjin it Hûs fan Hannover; 
* de Amerikaanske Unôfhinklikheidsoarloch (1776-1783), fan 'e Amerikaanske kolonisten tsjin it Britske regear;
* de Bokseropstân, wêrby't opstannelingen yn Sina yn 1900 in sterker regear besochten yn te stellen, dat in fûst meitsje koe tsjin 'e Jeropeeske grutmachten dy't Sina útrûpelen;
* de Hongaarske Opstân fan 1956, wêrby't anty-kommunisten yn Hongarije yn 1957 in ein besochten te meitsjen oan 'e oerhearsking troch de Sovjet-Uny;
* de Praachske Maityd, wêrby't anty-kommunisten yn Tsjechoslowakije yn 1968 in ein besochten te meitsjen oan 'e oerhearsking troch de Sovjet-Uny;
* de Anjerrevolúsje, dy't yn 1974 in ein makke oan it faksistyske bewâld yn Portegal;
* de Arabyske Maityd, in rige opstannen yn 'e Arabyske wrâld, wêrmei't de dielnimmers fanôf 2010 op ferskate manearen politike feroarings yn harren respektivelike lannen besochten troch te fieren.
Ira

"**Ira**" of "**IRA**" hat yn de Wikipedy ferskate betsjuttings:

## Nammen
* Ira (foarnamme), in foarnamme fan Hebriuwsk of Sanskritysk komôf
* Ira, in ferkoarting fan 'e famkesnamme Irina

## Geografy
### Feriene Steaten
* Ira (Fermont), in plak yn 'e Amerikaanske steat Fermont
* Ira (Iowa), in plak yn 'e Amerikaanske steat Iowa
* Ira Township (Michigan), in plattelânsdistrikt yn 'e Amerikaanske steat Michigan
* Ira (New York), in plak yn 'e Amerikaanske steat New York
* Ira (Teksas), in plak yn 'e Amerikaanske steat Teksas
* Hopewell (Red River County, Teksas), in plak yn 'e Amerikaanske steat Teksas dat foarhinne Ira hiet

### Grikelân
* Eira (Messeenje) of Ira, in plak yn Grikelân

### Iraan
* Ira (Mazandaran), in plak yn Iraanske provinsje Mazandaran
* Ira (Teheran), in plak yn 'e Iraanske provinsje Teheran

### Letlân
* Lielirbe (Liifsk: Īra), in plak yn Letlân

## Organisaasjes
* Iersk Republikeinsk Leger (*Irish Republican Army*), dat yn ferskate foarmen bestien hat sûnt 1916
**Iersk Republikeinsk Leger (1917-1922)
**Iersk Republikeinsk Leger (1922-1969)
**Continuity IRA
**Official IRA
**Provisional IRA
**Real IRA
* Indian Rights Association, in Yndiaanske minskerjochte-organisaasje
* Initiative de Résurgence du Mouvement Abolitionniste en Mauritanie (IRA), in opposysjegroepearring yn Mauretaanje

## Bands
* Ira (Poalske band), in Poalske heavy metal-band
* I.R.A. (band), in Kolombiaanske punkband
* Ira!, in Brazyljaanske rockband

## Oar
* Ira (mytology), in goadinne yn 'e Polynezyske mytology
* Ira (skaai), in skaai fan motflinters
* *[[Indian Reorganization Act]]*, in Amerikaanske wet út 1934 dy't beskate rjochten weromjoech oan 'e Yndianen
Dieverij

**Dieverij** of **stellerij**, mei in argaysk wurd ek wol **tsjeafte** neamd, is it weinimmen fan oarmans besit sûnder de tastimming fan 'e eigner. Dieverij komt foar yn in grut tal foarmen, wêrûnder gaudieverij, winkeldieverij, bûsehifkerij, berôving, plondering, ynbraak, fertsjustering, fraude en oplichting. Ferskate besibbe misdriuwen sitte der hiel ticht tsjinoan, lykas ôfparsing, sjantaazje (yn wetlik jargon 'ôfdriging'), streuperij en hieling. As men jin skuldich makket oan dieverij hjit dat **stellen**. Wa't stelt, is in **dief** (of **tsjeaf**), en in froulike dief is in **dievegge**.
Antonov An-2

De **Antonov An-2** (Russysk: Ан-2, bynamme *Annûska*) (NAFO-koadenamme: **Colt**) is in fleanmasine dy't troch haadûntwerper Oleg Antonov ûntwurpen is. Hy sketste it ûntwerp yn de Twadde Wrâldoarloch. Nei de oarloch stichte Oleg het Antonov Aviation Scientific-Technical Complex op om de Antonov-twadekker te fabrisearjen. 

De Antonov An-2 waarden tal fan farianten fan makke; der waarden tastellen brûkt foar passazjiersferfier, fracht, eksploraasje, ambulancetsjinst en lânbou. De An-2 koe útrisd wurden mei tsjellen, sky's of driuwers. It tastel koe hiel wat ferneare en wie dêrom gaadlik foar de faak hurde omstannichheden yn de Sovjet-Uny. It tastel waard in sa'n grut súkses dat it ek yn lisinsje boud waard yn oare lannen, ûnder oaren yn Poalen en Sina. Der binne totaal likernôch 18.000 fan makke dy't fral yn de eardere Eastbloklannen brûkt waarden. 

Nei de delfal fan it kommunisme yn Jeropa binne der in protte tastellen troch westerlingen kocht. Se wurde û.o. brûkt foar  parasjutespringen en yn Kanada en Amearika wurde se as transportfleantugen ynset op flechten nei de wyldernissen fan Alaska en it hege noarden fan Kanada. Yn Nederlân binne ek twa fleanreeë eksimplaren. De Hongaarsk registrearre HA-ANI hat as thúsbasis Fleanfjild Teksel. Sûnt 2003 is der in Antonov 2 mei de registraasje D-FONL, dy't út Teuge wei fleand. De firma Classic Wings, dy't in ferfiersfergunning hat, fljocht mei dy An-2 yn hiel Nederlân en oanswettende lannen.

It tastel wurdt hjoed-de-dei wer makke troch in Russyske firma, mar no mei in turbopropmotor en in nije digitale cockpit. Dit tastel wurdt de An3-t neamd. 

## Spesifikaasjes

## Keppeling om utens
* Aircrafts.nl oer de An-2 Colt
* Koarte fideo oer in flecht mei de An-2
Norman Rockwell

**Norman Rockwell** (New York City, 3 febrewaris 1894 – Stockbridge, Massachusetts), 8 novimber 1978) wie in Amerikaansk keunstskilder en yllustrator.

Rockwell tekene fjirtich jier lang de foarside voor *[[The Saturday Evening Post]]*. Bekende tema's en figueren fan him binne:
* *Willie Gillis*, in gewoan soldaat dy't nea by fjochterij belutsen rekke.
* *[[Rosie the Riveter]]*, in frommes dy't yn de Amerikaanske definsje-yndustry arbeidet.
* *Saying Grace*, koarte gebeden.
* *Four Freedoms*, skildere foarsiden mei de fjouwer frijheden sa't dy troch presidint Roosevelt ferwurde waarden. Dêr kamen de folgjende skilderijen út fuort: *Freedom of Speech*, *Freedom of Worship*, *Freedom from Want* en *Freedom from Fear*.

It Norman Rockwell Museum hat in grut part fan syn artistike neilittenskip.

## Foarbylden fan syn wurk

File:Redhead Loves Hatty Perkins.jpg|*Redhead loves Hatty Perkins* (1916)
File:1921-6-4 No Swimming - Norman Rockwell.jpg|*No swimming* (1921)
File:"Save Freedom of Speech" - NARA - 513711.jpg|"Save Freedom of Speech"
File:"Freedom from Fear" - NARA - 513666.jpg|"Freedom from Fear"
File:"Freedom From Want" - NARA - 513710.jpg|"Freedom from Want"
File:"Save Freedom of Worship" - NARA - 513712.jpg|"Freedom of Worship"
Norman Rockwell Museum

It **Norman Rockwell Museum** is in museum yn Stockbridge (Massachusetts) dat wijd is oan it wurk fan keunstskilder en yllustrator Norman Rockwell.

It museum waard yn 1969 yn Stockbridge oprjochte, it plak dêr't Rockwell de lêste 25 jier fan syn libben wenne. Sûnt 1993 húsmannet it museum yn it gebou dat ûntwurpen waard troch Robert Arthur Morton Stern.

It museum hat 574 orizjinele keunstwurken fan Rockwell op 'e noed en boppedat it argyf fan Rockwel, in samling fan goed 100.000 dingen, lykas foto's, fanmail en allerhanne saaklike dokuminten.

Yn 2008 werd het museum bekroand mei de National Humanities Medal fan de National Endowment for the Humanities.

## Fjouwer Frijheden
Skilderijerige *"Fjouwer Frijheden"* fan Rockwell út 1943, ynspirearre troch de *"Four Freedoms-speech"* fan de Amerikaanske presidint Franklin Delano Roosevelt út 1941.

"Freedom of Speech" - NARA - 513536.jpg|thumb|140px|*Freedom of Speech*
"Freedom of Worship" - NARA - 513537.jpg|thumb|140px|*Freedom of Worship*
"Freedom From Want" - NARA - 513539.jpg|thumb|140px|*Freedom from Want*
"Freedom from Fear" - NARA - 513538.jpg|thumb|140px|*Freedom from Fear*
Lockheed Hudson

De **Lockheed Hudson** wie in lichte bommesmiter en maritym ferkenningsfleantúch boud troch it Amerikaanske bedriuw  Lockheed Aircraft Corporation. 

## Skiednis
Yn 1938 sochten de Britten in Amerikaansk maritym patrûljefleantúch om de Avro Anson te ûnderstypjen. Lockheed demonstrearre in oanpaste ferzje fan it model 14 Super Electra Mk I, wat in passazjiersfleantúch wie. Yn febrewaris 1939 waard de earste levere; it 224ste RAF-squadron waard der mei útrist. Septimber dat jier wiene der al 78 yn tsjinst. 

De Hudson waard dêrnei útrist mei oare propellers, twa fêste Browning-masinegewearen, de Mk II. Koart skoft dêrnei folge de Mk III, dy't Wright Cyclone-motors fan 1.200 pk krige yn 't plak fan de 1.100 hk-ferzje. Totaal kamen der sa'n 18 farianten op de Mk I.

De Hudson wie ek it earste fleantúch fan de Royal Air Force, dy't yn de Twadde Wrâldkriich in Dútsk fleantúch delskeat. Dat wie in Dornier Do 18 op 8 oktober 1939 boppe Jutlân. Teffens wie it in Britske Hudson dy't yn maaie 1943 de earste Dútske *[[Underseeboat|U-Boot]]* te sink brocht.

Yn 1941 kaam de Hudson ek yn tsjinst by de Amerikaanske loftmacht dy't it tastel oantsjutte mei *A-28*. Oant 1942 waarden 82 A-28 en 418 A-29 produsearre. Fan de trenerferzje AT-18-Trainer waarden 300 makke en fierders noch 20 masines foar de US Navy, de *PBO-1*.

Yn 1944 waard de Hudson út tsjinst naam.

## Spesifikaasjes


Ofbyld:Lockheed Hudson ExCC.jpg|In Hudson I fan 11. Squadron, RCAF
Ofbyld:Lockheed Hudson V.jpg|Lockheed Hudson V
Ofbyld:PBO-1 VP-82 NAS Argentia.jpg|PBO-1 fan de US Navy, 1942 yn Argentia, Kanada
Kastiel fan Miromesnil

**Kastiel fan Miromesnil** (Frânsk: *Château de Miromesnil*) is in kastiel yn de Frânske gemeente Tourville-sur-Arques yn Normandje. It kastiel út 1590 is in beskerme histoarysk monumint (*monument historique*) sûnt 1945.

It kastiel is it berteplak fan de skriuwer Guy de Maupassant (1850 – 1893). 

## Keppeling om utens
*   Webstee fan it kastiel
De Ploeg

**De Ploeg** is in keunstnerskollektyf dat yn 1918 yn de stêd Grins oprjochte waard. De leden wiene meast keunstskilders, mar ek muzikanten en literatoaren hawwe lid west fan de Grinzer Keunstrûnte De Ploeg.

It kollektyf waard oprjochte troch Jan Wiegers, George Martens, Jan Altink, Johan Dijkstra en oare jonge keunstners mei it doel nije mooglikheden te skeppen foar útstallingen en om it publyk te ûnderrjochtsjen oer ûntjouwings yn de keunst, arsjitektuer en literatuer.
Ferskate keunststilen wiene fertsjintwurdige yn "De Ploeg": ekspresjonisme, konstruktivisme en ympresjonisme. It keunstnerskollektyf bestiet noch altyd, mar hie syn grutste belang yn de jierren tweintich.

## Keppelings om utens
* De Ploeg
* Ploeghûs
Omid

** Omid** (Perzysk: امید, 'Hope') is de earste sels-makke keunstmoanne fan Iran. Op 2 febrewaris 2009, de tritichste jierdei fan de Iraanske Revolúsje, waard de satellyt troch in ek sels-boude raket, de Safit-2, yn in lege baan om de Ierde brocht.
Boatfyts

In **boatfyts** as **amfibyfyts** is in ferfiermiddel, oandreun troch minskekrêft, dat sawol farre as ride kin. 
E. Fabry presintearre yn 1932 op in Paryske beurs syn boatfyts mei de namme Cyclomer.

Wat resinter, om 2012 hinne, is in oare boatfyts ûntwikkele troch Ebrahim Hemmatnia foar syn reis om 'e wrâld. Dy fyts hat de namme Melanie.
Ebrahim Hemmatnia

**Ebrahim Hemmatnia** (berne 25 juny 1976) is in Perzysk-Nederlânsk aventoersman, en de earste persoan yn 'e wrâld dy't oer de oseaan fytst hat. Yn 68 dagen hat hy de Atlantyske Oseaan oerfytst in syn boatfyts (in amfibysk ferfiermiddel), hwer't er mei oer lân en oer wetter gean kin. Hy hat dermei west in ferskate plakkes sa as  Dakar, Natal, João Pessoa, Recife, Aracaju, Salvador, Vitória, Rio de Janeiro and Sao Paulo.
 
Ebrahim wurdt erkend troch  it Guinness Book of World Records as de persoan dy't de langste reis makke hat mei in boatfyts. 

## Keppelingen om utens
* Official Youtube Channel
* Ebrahim Hemmatnia op Facebook
* Ebrahim Hemmatnia op Twitter
Meester Cornelis

**Meester Cornelis** is de eardere namme fan Jatinegara (ek wol: Batinegara, Djatinegara, of Mester), in stedsdiel fan Jakarta.

It stedsdiel waard ferneamd nei in Kalvinistyske Bandaneeske skoalmaster, predikant en lânbesitter út it tredde fearnspart fan de 17e iuw, master Cornelis fan Senen. Yn 1656 waard Fan Senen eigner fan in stik grûn fan sa'n fiif kante kilometer oan de rivier de Ciliwung, sa’n tolve kilometer súdeastlik fan it Kastiel Batavia. De grûn wie ornearre foar boskbou. Yn 1661 stoar Meester Cornelis, mar syn namme bleau ferbûn oan dit stik lân, dat noch hast trije iuwen "Meester Cornelis" hjitte soe.

## Ofbylden

File:COLLECTIE TROPENMUSEUM Luchtfoto van Meester Cornelis met het S.S. station Batavia TMnr 10014900.jpg|Loftfoto fan Meester Cornelis mei it S.S. stasjon Batavia
File:COLLECTIE TROPENMUSEUM Viaduct te Mr Cornelis Java TMnr 10014856.jpg|Fiadukt yn Mr Cornelis 
File:COLLECTIE TROPENMUSEUM De St. Josefkerk en het Ursulinen klooster te Meester Cornelis Batavia TMnr 10016563.jpg|De St. Joseftsjerke en it Ursulinen kleaster yn Meester Cornelis Batavia
File:Gereja Santo Yoseph, Matraman, Jatinegara, Jakarta.jpg|Gereja Santo Yoseph, Matraman, Jatinegara, Jakarta
File:COLLECTIE TROPENMUSEUM De Militaire School in Meester Cornelis Batavia TMnr 60022681.jpg|De Militêre Skoalle yn Meester Cornelis 


## Berne yn Meester Cornelis
* E. du Perron, op 2 novimber 1899, yn it diel Kampong Melajû.
Masedoanjers (Slaven)

**Masedoanjers** (Masedoanysk: Македонци, *Makedontsji*) – ek wol Masedoanyske Slaven neamd in Súd-Slavyske etnyske groep dy't meastentiids assosjearre wurde mei de Republyk Masedoanje. Hja sprekke de Slavysk-Masedoanyske taal, in Súd-Slavyske taal. Goed trijkwart fan alle etnyske Slavyske Masedoanjers libje yn de eardere Joegoslavyske  Republyk Masedoanje, lykwols bestean der ek  yn oare lannen mienskippen. 

## Grykske Masedoanjers en Masedoanjers út  de Aldheid
De etnysk Grykske bewenners fan Gryksk-Masedoanje neame harsels ek wol Masedoanjers. Dy lju moatte net mei Slavyske Masedoanjers betize wurde moat.

Yn de Aldheid hat der in folk west dy't ek mei de namme Masedoanjers oantsjutten wurde. Dat folk wenne yn it hjoeddeiske Masedoanje, it noarden fan Grikelân en Bulgarije en spruts in taal dat Masedoanysk neamd wurdt en mooglik nau besibbe wie oan de Grykske taal.

## Bekende Masedoanjers
* Karolina Gočeva, sjongster
* Kaliopi, sjongster
* Goran Pandev, fuotballer
* Katarina Ivanovska, model


Image:Goceva-ESC2007-portrait.jpg|Karolina Gočeva
Image:Pandev Lazio allenamento.JPG|Goran Pandev
Image:Kaliopi koncert.jpg|Kaliopi
Image:Katarina Ivanovska3.jpg|Katarina Ivanovska
Simon Miedema

**Simon Miedema** (Harns, 13 july 1860 - Rotterdam, 5 maaie 1934) wie in Nederlânsk byldhouwer.

Miedema wie in soan fan keunstskilder Rein Miedema (1835-1912) en Jeltje Schaafsma. De hûshâlding Miedema ferhuze yn 1861 nei Rotterdam, dêr't heit Miedema learaar oan de Akademy fan Byldzjende Keunsten en Technyske Wittenskippen waard. Simon Miedema soe syn oplieding oan dizze akademy krije en dêr letter sels dosint wurde.

Fral yn Rotterdam binne mear as ien wurk fan Miedema te finen, ûnder mear in tal bylden by it stedhûs, gevelbylden foar it Wite Hûs oan de Wynhaven en de Wilhelminafontein oan it Boargemaster Hoffmanplein.

## Wurken yn de iepenbiere romte (in kar)
* *Christus* (1889), by de âldkatolike tsjerke St. Vitus oan it Melkpad yn Hilfertsom
* *Vooruitgang*, *Nijverheid*, *Landbouw*, *Handel* en *Arbeid*, gevelbylden foar it Wite Huis (1898), Wynhaven, Rotterdam.
* bylden Regentessebrêge (1898), Rotterdam
* Wilhelminafontein (1898), Boarg. Hoffmanplein, Rotterdam
* Ingel, Paradystsjerke (1909), Rotterdam
* gevelreliëfs (1915) bioskoop Luxor, Willemsplein, Arnhim
* fontein (1920), stedhûs Rotterdam
* *Julianavaas*, Vijverlaan, Kralingen
* *Gipsreliëf van het gelaat van Christus*, Herfoarme tsjerke, Makkingea


Hilversum kunstwerk Christusbeeld A.JPG|Kristusbyld yn Hilfertsom (1889)
Ornement statue Simon Miedema Witte Huis ROTTERDAM.jpg|*Landbouw* yn Rotterdam (1898)
Rotterdam kunstwerk stadhuis fontein.jpg|Stedhûsfontyn yn Rotterdam (1920)


## Sjoch ek
*List fan Nederlânske byldhouwers

## Keppeling om utens
* Oer Simon Miedema by it Ryksburo foar Keunsthistoaryske Dokumintaasje
* Simon Miedema, de ûntwerper fan de fasadebylden fan it Wite Hûs
Masedoanjers

"**Masedoanjers**" of "**Masedoaniërs**" hat yn de Wikipedy ferskate betsjuttings:

* Masedoanjers (Aldheid), in etnyske groep dy't yn 'e Aldheid it doetiidske Masedoanje bewenne
* Masedoanjers (Griken), de hjoeddeiske (etnysk Grykske) bewenners fan de Grykske regio Masedoanje
* Masedoanjers (Slaven), it Slavyske folk dat de steatsdragende etnyske groep fan 'e ûnôfhinklike republyk Masedoanje is
Ras (titel)

**Ras** (Geëz: ራስ, *ras*; letterlik: "haad", besibbe oan it Arabyske raïs, "kaptein") is in Etiopyske aadlike titel dy't neffens de histoarikus Harold G. Marcus lykslein wurde kin mei de Westerske titel hartoch, mar dy't ornaris oerset wurdt as "prins". De bekendste drager fan dizze titel wie *ras* Tafari, dy't yn 1916 as Haile Selassie keizer fan Etioopje waard. Nei dyselde is ek de religieuze beweging fan it rastafarianisme neamd, wêrfan't de oanhingers inoar soms de earenamme *ras* tapartsje.

Yn kombinaasje mei de titel *[[le'ul]]* (Geëz: ልዑል, *lə‘ul*, "prins"), waarden net-regearjende manlike leden fan 'e sydtûke fan 'e Etiopysje keizerlike famylje (lykas de keningen fan Gojam en Tigree) oantsjut as *le'ul ras*, wat ferlykber is mei de titel fan aartshartoch dy't de leden fan 'e Russyske en Eastenrykske keizershuzen droegen.
Negus

**Negus** (Geëz: ንጉሥ, *nəgus*, "kening") wie ûnder it keizerlik regear yn Etioopje de gongbere aadlike titel foar de hearsker oer in provinsje. Sa waarden Begemder, Sjoä, Gojam en Wollo allegear regearre troch negussen. Dêrboppe stie dan de keizer fan Etioopje (of 'grutnegus'), dy't de tradisjonele titel *negusa nagast* droech (Geëz: ንጉሠ ነገሥት, *nəgusä nägäst*, letterlik: "kening fan 'e keningen").

Under it regear fan keizer Menelik II (1889-1913) waarden frijwol alle negus-titels oernommen troch de keizer sels. De lêste persoan dy't ta negus kroane waard, wie keizer Haile Selassie, yn 1928. Nettsjinsteande dat holden Jeropeeske boarnen noch lang fêst oan it gebrûk fan 'e titel 'negus' (ornaris as synonym mei de keizer fan Etioopje), en giene se pas oer op it modernere 'keizer' doe't nei de Twadde Wrâldoarloch ek de âlde namme Abessynje (foar 'Etioopje') út 'e moade rekke.
Taede A. Smedes

**Taede Anne Smedes** (Drachten, 3 july 1973)  is in Nederlânsk godstsjinstfilosoof en teolooch. 

Hy helle in doktorsgraad (Ph.D) yn 2004 oan de  Universiteit fan Grins mei de skripsje *Avoiding Balaam's Mistake: Exploring Divine Action in an Age of Scientism*.

Smedes syn spesjalisme is it bestudearjen fan de ferhâlding tusken kristlike teology mei natuerwittenskippen (*science & religion*).

## Publikaasjes
### Boeken
* T. A. Smedes (2004). *Chaos, Complexity, and God: Divine Action and Scientism*. Peeters. s. 287. ISBN 90-429-1521-8.  
* Taede Smedes (2009) *God én Darwin. Geloof kan niet om evolutie heen*. Nieuw Amsterdam. ISBN 978-90-468-0600-5
* Evers, Dirk, Antje Jackelén en T. A. Smedes., red. *How Do We Know? Understanding in Science and Theology.* Londen: T & T Clark, 2010. ISBN 978-0-567-37104-1 
* Teade A. Smedes (2024) *De ufo's van Gorredijk. Een historische reconstructie van een opmerkelijke ufo-golf yn 1974*. Utj. Noordbroek.

### Wittenskiplike artikels
* Smedes, Taede A. (maart 2008). *Taking Theology and Science Seriously without Category Mistakes: A Response to Ian Barbour*. Zygon 43 : 271–276. doi:10.1111/j.1467-9744.2008.00912.x.
* Smedes, Taede A. (maart 2008). *Beyond Barbour or Back to Basics? The Future of Science-and-Religion and the quest for unity*. Zygon 43 : 235–258. doi:10.1111/j.1467-9744.2008.00910.x.
* Smedes, Taede A. (desimber 2003). *Is our Universe Deterministic? Some Philosophical and Theological Reflections on an Elusive Topic*. Zygon 38 : 955–979. doi:10.1111/j.1467-9744.2003.00548.x.
* Smedes, Taede A. (septimber 2007). *Religion and Science: Finding the Right Questions*. Zygon 42 (3): 595–598. doi:10.1111/j.1467-9744.2007.00853.x.

## Keppeling om utens
* Hiemside Smedes
* Taede Smedis syn webloch oer leauwe, wittenskip, teology en filosofy
Johan Heinrich Neuman

**Johan Heinrich Neuman**, ek wol **Johan Hendrik Gzn Neuman** (Keulen, 1 july 1819 - De Haach, 14 april, 1898) wie in keunstskilder, miniatuerskilder en litograaf.

## Libben en wurk
Neuman waard berne yn Keulen as soan fan keapman Gerrit Neuman (1785-1859) út Schoonhoven, en Henriette Cornelia Nahuijs (1795-1844). Hy boaske yn 1850 mei Aletta Catharina Petronella Elisabeth Theunis. Ut dit houlik waard ûnder oaren Clasine berne dy't letter ek skilderes wurde soe. 

Hy krige syn oplieding oan de Keninklike Akademy foar Byldzjende Keunsten yn Amsterdam. Hy wie in learling fan Louis Henri de Fontenay, Jan Adam Kruseman en Nicolaas Pieneman (1809-1860). Hy wie de earste learaar fan syn dochter Clasine Neuman. 

Neuman waard yn 1849 lid fan *[[Arti et Amicitiae]]* en eksposearre ûnder mear by de *[[tentoanstelling fan Libbene Masters|Tentoonstelling van Levende Meesters]]*. Hy stoar yn 1898; hy waard 79 jier. 

## Priuwke fan syn wurk

Johan Heinrich Neuman - Bernhardus Hopperus Buma.jpg|Portret fan Bernhardus Hopperus Buma en...
Johan Heinrich Neuman - Clara Tjallinga Aedonia van Eysinga.jpg|...syn frou Clara Tjallinga Aedonia van Eysinga
File:Johan Heinrich Neuman - Johan Rudolf Thorbecke.jpg|Johan Rudolf Thorbecke
Ofbyld:Johan Sippo van Harinxma Thoe Slooten (1848-1904), burgemeester van Den Haag 1898-1904.jpg|Johan Sippo van Harinxma thoe Slooten (1848-1904)
File:Jan Heemskerk Azn (1818-97). Minister van Binnenlandse Zaken. Verrichtte op 13 juli 1885 de opening van het Rijksmuseum Rijksmuseum SK-A-3139.jpeg|Jan Heemskerk (1818-97), minister fan binnenlânske saken
Dame

* **dame**, in fatsoenlike oantsjutting foar in frou
* dame (Amerikaansk-Ingelsk), in ûnfatsoenlike oantsjutting foar in frou, ferlykber mei 'frommes'
* dame (predikaat), in predikaat yn it Britske Gemienebêst, ekwifalint mei sir foar manlju
* dame (skaakstik), in skaakstik
* dame (kaartspul), in spylkaart fan in kaartspul
Sir

***Sir*** (útspr.: [sʌ:(ɹ)] of [sœ:(ɹ)], likernôch: "seur" of "suh") is yn lannen fan it Britske Gemienebêst (mar fral yn it Feriene Keninkryk sels) in predikaat dat foar de foarnamme pleatst wurdt om oan te jaan dat in man riddere is troch Britske monarch. It froulike ekwifalint is ***dame*** (útspr.: [de:m], likernôch: "deem"). It gebrûk fan dizze predikaten is strikt fêstlein yn wetten en gewoanten.

Yn 'e Ingelske sprektaal wurdt *sir* fierders ek brûkt as oansprektitel foar lykfol hokker man, ferlykber mei *meneer* yn it Nederlânsk (yn it Frysk ûntbrekt fan oarsprong in ekwifalint, mar wurdt no ek wol "menear" brûkt; it ultime fatsoen lit men yn it Frysk lykwols blike troch de oare inkeld mei de efternamme oan te sprekken). Yn dizze foarm is it froulike ekwifalint fan *sir* itsij ***madam*** (útspr.: ['mædəm], itsij, benammen yn it Amerikaansk-Ingelsk, ***ma'am*** (útspr.: [mæə̯m]).
Archibald Cameron

* Archibald Cameron (1707-1753), in jakobityske lieder ûnder de Jakobityske Opstân fan 1745
* Archibald Rice Cameron (1870-1944), in Britsk generaal
* Archie Cameron (1895-1956), in Australysk politikus
* Archibald Cameron (1919), in Kanadeesk Olympysk siler
Kûp (Yndiaansk gebrûk)

In **kûp** (Ingelsk: *coup*) wie by de Yndiaanske folken fan 'e Grutte Flakten fan Noard-Amearika de beneaming foar in died fan moed yn in konfrontaasje mei de fijân (yn 'e regel leden fan in oar Yndiaansk folk, mar letter ek wol blanke kolonisten). It Ingelske wurd *coup* wie oernommen út it Frânsk, dêr't it "klap" of "stjit" betsjut. Dat hâldt ferbân mei de ultime kûp: it yn in gefjocht oanreitsjen fan in fijân mei de bleate hân sûnder him te ferwûnjen of sels ferwûne te reitsjen. Mar ek it stellen fan hynders fan 'e fijân waard bgl. as in kûp beskôge. It útfieren fan of stribjen nei it meitsjen fan in kûp wurdt yn it Ingelsk *counting coup* neamd, letterlik it "tellen fan kûps".
Kûp

* Kûp (steatsgreep), it ûnrjochtlik oernimmen fan 'e macht yn in lân
* Kûp (Yndiaansk gebrûk), in tradisjoneel gebrûk by guon Yndianefolken
Brief fan frije trochtocht

In **brief fan frije trochtocht**, in **bewiis fan frije trochtocht** of ek wol in **frijbrief** is in dokumint dat ôfjûn is troch in foarm fan gesach (ornaris it regear fan in lân) en dat bewiisd dat de hâlder trochlitten wurde moat. Sokke dokuminten binne almeast fan tapassing op in sitewaasje fan oarloch of oarlochsdriging, wêrby't de drager in frontline oerstekke moat.

Troch it brief fan frije trochtocht sjen te litten, soe de drager him of har op it gebiet fan 'e fijân of as neutrale partij yn in oarlochsgebiet bejaan moatte kinne sûnder eangjen te hoegen foar amtlike tsjinwurking, fysike mishanneling of moard. Soms binne sokke dokuminten ek fan tapassing foar militêre troepen, as bgl. in besingele garnizoen him oerjûn hat en dêrby in frije ôftocht betongen hat.

Guon foarbylden fan brieven fan frije trochtocht binne de dokuminten dy't kristlike pylgers yn 'e Midsiuwen by islamityske hearskers oanfreegje koene om frij it Hillige Lân besykje te kinnen. Yn 'e tweintichste iuw liet Dútslân, dat ûnder de Earste Wrâldoarloch mei Ruslân yn steat fan oarloch ferkearde, de Russyske boarger Lenin út syn ballingsoard yn Switserlân oer Dútsk gebiet weromreizgje nei syn heitelân (om't men tocht dat Lenin syn aktiviteiten Ruslân ferswakje soene, en dat bliek wier te wêzen). Noch wer in oar foarbyld wie it Chieu Hoi-programma dat Súd-Fjetnam ûnder de Fjetnamoarloch úteinsette. Dêrby waarden passen fan frije trochtocht útsmiten boppe Noard-Fjetnam om it oerrinnen fan Noardfjetnamezen nei it Suden oan te fiterjen.
Frijbrief

* frijbrief (tastimming), in algemiene oantsjutting foar tastimming
* frijbrief (frije trochtocht), in bewiis (dokumint of pas) fan frije trochtocht
Onenightstand

In **onenightstand**, ek wol stavere as **one-night stand** of **one night stand**, is in foarm fan flechtich seksueel kontakt foar ien nacht (of in diel fan in nacht of in oar diel fan 'e dei). It wurd komt fan it Ingelske *one-night stand* (útspr.: ['wanai̯tstæ:nd], likernôch: "û-annaitstênd"), dat in "aventoerke foar ien nacht" betsjut. 

De persoanen dy't in onenightstand mei-inoar belibje, kinne inoar yn 'e regel yn 't foar net, mar komme op in jûn mei-inoar yn 'e kunde, en hawwe oanslutend dy nachts geslachtsferkear. Sadwaande kinne de dielnimmers inoar meastal mar amper. It essinsjele ûnderskie tusken in onenightstand en oare seksuële relaasjes leit op it mêd fan 'e bedoeling fan 'e relaasje, dy't by onenightstands ornaris inkeld op seks rjochte is. Hoewol't onenightstands meastal nachts plakfine, is it deidiel dêr't it geslachtsferkear op plakfynt yn prinsipe yrrelevant, en kin it likegoed op moarn of op middei wêze.

Onenightstands fine plak mei folsleine wjersidige ynstimming, en hawwe neat te krijen mei prostitúsje, mei't der gjin betelling plakfynt. Wol kin it foarkomme dat ien (of beide) fan 'e partijen nei ôfrin spyt fan 'e ûndernimming ha(t). Sa is it mooglik dat ien partij dúdlik op in onenightstand út wie, wylst de oare partij dochs in langere relaasje foar eagen stie. Om sokke miskommunikaasje foar te kommen is it de baas en praat it spul yn 't foar troch, al is it fansels ek dan noch mooglik dat ien fan 'e partijen de oare doelbewust misliedt om oan seks te kommen.

Redens wêrom't lju oan onenightstands dogge, kinne wêze:
* dat men sin hat oan of ferlet hat fan anonime seks;
* dat men inkeld in aventoerke belibje wol en gjin fêste relaasje;
* dat men inoar yn 't foar ken (bgl. fia it ynternet) en ôfpraat hat in onenightstand te hawwen (yn sa'n gefal is der sprake fan in seksdate);
* dat men biningseangstme hat.
Donald Cameron fan Lochiel (betsjuttingsside)

"**Donald Cameron fan Lochiel**" hat yn de Wikipedy ferskate betsjuttings:

* Donald Dubh MacDonald MacEwen Cameron fan Lochiel, 15e haadman fan 'e Clan Cameron (waard haadman yn 1565)
* Donald Cameron fan Lochiel, "de Sêftsinnige Lochiel" (±1700-1748), 19e haadman fan 'e Clan Cameron en ien fan 'e jakobityske lieders ûnder de Jakobityske Opstân fan 1745
* Donald Cameron fan Lochiel (1769-1832), 22e haadman fan de Clan Cameron
* Donald Cameron fan Lochiel (1796-1859), 23e haadman fan de Clan Cameron
* Donald Cameron fan Lochiel (1835-1905), Skotsk politikus en 24e haadman fan de Clan Cameron
* Donald Walter Cameron fan Lochiel (1876-1951), 25e haadman fan 'e Clan Cameron
* Donald Hamish Cameron fan Lochiel (1910-2004), 26e haadman fan 'e Clan Cameron
* Donald Angus Cameron fan Lochiel (b. 1946), 27e haadman fan 'e Clan Cameron
Stockbridge (Massachusetts)

**Stockbridge** is in *[[stêd|town]]* yn Berkshire County yn it westen fan de Amerikaanske steat Massachusetts. It is part fan de Pittsfield (Massachusetts), Metropolitan Statistical Area. It stedsje leit oan de rivier de Housatonic en is omjûn fan it beboske Berkshireberchtme.

Stockbridge is in toeristeplak. It Norman Rockwell Museum húsmannet dêr, it Austen Riggs Center (in bekend psychiatrysk behannelingssintrum) en Chesterwood, wenhûs en atelier fan byldhouwer Daniel Chester French.

Keunstskilder Norman Rockwell hat lang yn Stockbridge wenne en wurke en parten fan it plak skildere, lykas *Main Street, Stockbridge at Christmas* (1967). Hy brûkte faak ynwenners fan Stockbridge yn syn tekeningen en skilderijen, lykas in William Obanhein yn de advertinsje "Policeman with Boys."

Stockbridge waard stichte troch Ingelske misjonarissen yn 1734 en hiet doe *Indian Town*. It krige syn offisjele namme op 22 juny 1739. It plak waard ferneamd nei Stockbridge yn Hampshire, Ingelân.

## Keppeling om utens
* Webstee Norman Rockwell Museum
Rintmaster (feart)

De **Rintmaster** is in feart yn de gemeente De Waadhoeke. De feart rint fan rekreaasjeterrein Schatzenburch  oan de A31 nei de Menamer Feart. 

Oan de Rintmaster stiet mole De Rintmaster. Eartiids stiene yn de ferkate polders om Menaam folle mear molens. Der binne no noch twa fan oer: de Rintmaster oan de Mieddyk en de Ljip oan de Sânwei.

De namme *Rintmaster* jildt sûnt 15 maart 2007 as de offisjele namme, as ferfanging foar de eardere offisjele namme *Rentmeester*.

## Keppeling om utens
*Mole De Rintmaster
*Stifting mûnen yn Menameradiel
Alexander MacDonnell

"**Alexander MacDonnell**", "**Alexander McDonnell**", "**Alexander Macdonnell**" of "**Alexander Mcdonnell**" hat yn de Wikipedy ferskate betsjuttings:

*Alexander MacDonnell, 3e greve fan Antrim (1615-1699)
*Alexander Macdonnell fan Maye († 1634), Iersk baronet
*Alexander Macdonnell fan Kilsharvan (1794-1875), in Iersk baronet
*Alexander MacDonnell fan Keppoch (1???-1746), Skotsk haadman fan 'e Clan MacDonnell fan Keppoch, sneuvele yn 'e Slach by Culloden
*Alexander MacDonnell fan Glengarry (±1725-1761), Skotsk haadman fan 'e Clan MacDonnell fan Glengarry, naam diel oan 'e Jakobityske Opstân fan 1745
*Alexander Ranaldson MacDonnell (1773-1828), Skotsk ealman en haadman fan 'e Clan MacDonnell fan Glengarry
*Alexander McDonnell (skaker) (1798-1835), Iersk skaker
*Alexander McDonnell (yngenieur) (1829-1904), Iersk yngenieur
*Alexander McDonnell, 9e greve fan Antrim (b. 1935), in Noardiersk ealman

## Sjoch ek
*Alexander MacDonell
*Alexander MacDonald
Alexander MacDonell

"**Alexander MacDonell**", "**Alexander McDonell**", "**Alexander Macdonell**" of "**Alexander Mcdonell**" hat yn de Wikipedy ferskate betsjuttings:

*Alexander Macdonell (biskop fan Kingston) (1762-1840), Kanadeesk roomsk geastlike, 1e biskop fan Kingston (Ontario)
*Alexander Macdonell (politikus) (1762-1842), Kanadeesk politikus en ofsier
*Alexander Macdonell fan Greenfield (1782-1835), Kanadeesk politikus
*Alexander McDonell (politikus) (1786-1861), Kanadeesk politikus
*Alexander Macdonell (biskop fan Alexandria-Cornwall) (1833-1905), Kanadeesk roomsk geastlike, biskop fan Alexandria-Cornwall

## Sjoch ek
*Alexander MacDonnell